***Ш.А.Амонашвилидің «Здраствуйте , дети!» еңбегіне пікір***

 Шалва Александрович Амонашвили «Сәлеметсіңдер ме, балалар?!» атты еңбегінде өзінің педагогикалық әрекеттерінің, ең кішкентай мектеп оқушыларының тұлға болып қалыптасуын зерттеу нәтижелерін сипаттап жазады. «Менің балалармен тәжірибе жұмыстарым, мектептегі қызықты да қуанышты күндерді ұйымдастырудағы ғылыми ізденістерім, эксперименттік сыныптың көптеген мұғалімдерімен өткізілген көп уақыт менде білім беру мен тәрбиелеуде ізгілік, оптимисттік бастаулардан туындайтын кейбір педагогикалық пікірлер қалыптасты,»- деп Ш.Амонашвили алғысөзінде жазады. Бұл еңбегінін негізгі идеясы балаларға деген махаббат, баланың нәзік жанына сүйіспеншілікке толы қарым-қатынас болып табылады. Бұл сипаттаманы Ш.Амонашвилидің «Мектепке алты жастан» деген кітабына қатысты да беруге болады. «Мектеп жасындағы балаларды тәрбиелеу мен білім беру жүйесінің тиімді түрде жүзеге асырылуы толықтай мұғалімнің тұлғасына байланысты» деп есептейді Ш.Амонашвили. Ол ең негізгісі деп есептейтін төмендегі тұлғалық қасиеттерге басты назар аударады:

     Біріншіден, баланы сол қалпында жақсы көру. Тентек пен тілалғышты, ұғымтал мен ойлау   қабілеті төмен, ұқыпты мен жалқау оқушыларды бөліп жармай, барлығын да бірдей жақсы көру керек.  Балаларға деген мейірімділік пен сүйіспеншілік бар жерде қатыгездік болмайды, намысына тиетін сөздер айтылмайды, олардың әрбір жетістіктеріне қуанып отырасың;

     Екіншіден, оларды түсіне білу, яғни солардың көзқарастарымен санасу, оларды ересектерше қабылдау, қамқорлық танытқанына қуану, ақылдасып отыру. Олардың танытқан қамқорлықтары  мен әрбір ісіне кешіріммен емес, үлкен құрметпен қарау керек. Балаларды түсіну дегеніміз – оларды билігіне бағындыру емес, керісінше олардың бүгінгі өміріне сүйене отырып, болашақ өміріне алғашқы дәндерін себу. Бала жүрегінің тебіренісі мен жан дүниесінің қозғалысын түсіне білген педагог оқушысының тәрбиесімен тереңдей айналыса алады.

     Үшіншіден, оптимист болу, тәрбиенің оң әсер беретіндігіне сену қажет. Бұл әңгімеде баланың ішкі жан дүниесіне тереңдей ену, осыған байланысты тәрбие берудің, оқытудың, дамытудың түрлі жолдарын қарастырылған.

     Төртіншіден, мұғалімнің бойынан адамға тән жақсы қасиеттердің барлығы – күлімсіреу, қаталдық, ұстамдылық, салмақтылық, сезімталдық, шынайылық, зияткерлік, тіл табысушылық, өмірге деген махаббат болуы керек.

     Ұстаздың осындай талпынуы аса маңызды. Ол – бұрыңғы және қазіргі заманғы ұрпақтардың рухани құндылықтары мен бала арасындағы дәнекерші. Осы құндылықтар, білім, моральды-этикалық нормалар балаларға дейін стерильді түрде жетпейді, керісінше мұғалімнің тұлғалық қасиеттері мен олардың бағасын аңғартады. Адамгершілік қасиеттері бар ұстаз балаларды білімге үйрете отырып, сонымен қоса, оларға өзінің мінез-құлқы арқылы ықпал етіп, балалардың көз алдында адамгершіліктің ең жоғарғы үлгісі болып көрінеді - деп айтылған.

***Орындаған: Тоқтарова Р.К***

**Мен шабыттандырамын...**

 «Егер мұғалім өз бойына іс пен шәкірттеріне деген сүйіспеншілікті біріктірген болса, ол –кемел ұстаз», деген К.Д.Ушинскийдің сөзін оқығанда, мен өзімді бақытты сезінемін. Мұғалім болғаныма мақтанамын. Өйткені, мұғалім мамадығы өз уақытын аямайтын,өзгенің бақытын аялайтын, бүгінгі қоғамды ертең алға сүйрейтін озық ойлы адам тәрбиелеуші. Әрбір шәкірт ұстазына қарап өседі, еліктейді, себебі нағыз ұстаздар сабаққа деген сүйіспеншілігін шәкіртке деген сүйіспеншілікпен ұштастыра білсе, сол сабақтан шәкірт шабыттанса, ол үйіне келгенде, сол сабаққа дайындаларда сол ұстаз бейнесін, іс- әрекетін елестете отыра, жан тәнімен орындауға тырысады, шәкірттің сабаққа ұстазға деген сүйіспеншілік сезімінен оның шығармашылығы оянады. Міне, ұстаз шеберлігі! Ұстаздың барлық мақтанышы, шаттығы – оның шәкірттері болуы қажет. Ол әрбір бала – болашақ данышпан деп қарауы қажет. Ол өз өмірін, болмысын оқытуға, тәрбиелеуге, шәкірт жолында сарп еткенде ғана шынайы жетістікке жете алады деп есептеймін. Шәкірттің сабақтан тыс өмірі мен сабақтағы өмірін бір- бірінен бөлмей, бірдей ұстағанда ғана үлкен мақсаттарымыз сөзсіз орындалмақ. Әрбір сабақ ұстаздың да, шәкірттің де мүмкіндіктерінің ашылатын мекені. Өзінің ұстаздық қызметін сүйетін адам шәкіртке сәулесін, жалынын шашып, мейірімімен аймалап, қамқорлап жүруі қажет. Ұлы Абайдың «нұрлы ақыл, ыстық қайрат, жылы жүрек» қағидасы әрбір сабақтың тірегіне айналу қажет. Сөз жоқ – ұстазға қажымайтын жігер, оқытуға, білдіртуге деген құштарлық, өзіне, шәкіртке қоятын қатаң талап қажет, сабаққа деген зор ілтипат, жүйелі педагогикалық іс- әрекеттері болуы міндетті. Еңбек бар жерде өнбек бар. Ұстаз бен шәкірт екеуі бөлінбейді де. Оның (тағдырдың) қалай сызылуы немесе жазылуы тек осы 2 жақтың жүректерінің ұғынысуымен болады деп есептеймін. Жүрекпен істелген әрбір іс жүрекке жететтіні ақиқат. Шәкірт тағдыры – тек ұстаз қолында. Әрбір сабақ сайын шәкірттің ашылуына, талмай ізденуіне мүмкіндік жасаған сайын, шәкірт мүмкіндіктері ашыла береді, ашыла береді. Жетістіктердің шарықтауының кілті – шәкірт жүрегінің кілтіне жол табу.Сол кілтті тауып, шәкірт тәрбиелеуде өзіндік жолымды салдым, оған сан мыңдаған сабақтарым дәлел, шәкіртерімнің жоғары көрсеткіштері дәлел. Шәкірттерімді шабыттандырамын деп жүріп, сабақтарымды түрлендіріп жүрмін.

Орындаған:Тоқтарова Р.К.

**Мені шабыттандырады...**

 Шабыттану ... Маған таныс ұғым. Бойымда шабыттану күйі билегенде, маған қанат бітіп, жүрегім діріл қағып, көк аспанда немесе мұхит үстінде жатқандай сезінемін.Осындай күйді мен бар махаббатпен ойластырып жасаған ісің сәтті шыққанда, өзіңнің еңбегіне өзің риза болған сәттерде басымнан кешемін. Жан жағымдағы адамдарға да жүрегімдегі нұрды сыйлаймын, бақыт күй кешемін. Шабыттануды сондықтан, асқақ сезім дер едім. Мектеп —  білім ошағы, тәрбие ортасы, тағылым табалдырығы. Осы ұлағатты ұяда жоғары ізгілік мұраттарының ең құндысы рухани-адамгершілік тәрбие берудің ошағы. Ал өзіңді алға қарай жетілдіру және бойыңда жақсы мінез-құлық қалыптастыруда ең алдымен өз-өзіңнен басталады.  Өйткені, өзіңнің кім екеніңді, қандай екеніңді білмесең, жетілдіру тәрбиесінің қай бағытта жүретінін және қандай мінез-құлықын дамыту қажеттігін білу қиын. Әрбір оқушы бойында мейірім мен адамгершілік, әділдік, адалдық, сүйіспеншілік сияқты қасиеттер мен құндылықтарды дамыту, әр баланы керемет рухани күш иесі деп қарап,  оның шексіз шексіздікті үйренсем деген ұмтылысына уақытында көңіл бөліп, демеу жасасақ, қуаттандырсақ, жүрегі нұрға толы, жан-жағына шуағын шашып тұрған мейірімді, адамгершілігі мол, үнемі талпынып тұратын, өз елін, туған жерін, отбасын сүйетін, еңбекқор, адал адам тәрбиелей алатынымызға көзім жеткенде мен шабыттана түсемін. Ұстаздың ең негізгі ұстанымы – баланың ішкі жан дүниесін түсіне отырып, оның өзіне деген сенімін жоғарылатып, әрқашан жақсы нәрсеге ұмтылдыру.

 Әр күні әр сабаққа дайындалған кезде, әсіресе сабақтан тіс шараларға дайындалғанда әр түрлі сценарий, баяндама немесе мақала жазғанда шабыттанамын. Мен әрбір баланың бойында асыл қасиеттер мен құндылықтар бар екеніне сенімдімін. Көкірегі ояу, көзі ашық кіршіксіз таза, мүлтіксіз аппақ адамдарды шабыттандырып өмірге деген дұрыс көзқараспен қарауға ынталандырамын.Мен үшін рухани күштің қайнар бұлағы - жақын жандарын. Көңіліме жақын жандардың мейіріміне, сүйіспеншілігіне бөліне отырып шабыттанамын.

«Мен шабыттандырамын

 Жай мұғалім хабарлайды

Жақсы мұғалім түсіндіреді.

 Керемет мұғалім көрсетеді

Ұлы мұғалім шабыттандырады» - деген мақал тегін айтылмаған.

Орындаған:Тоқтарова Р.К.